Аԥснытәи астудентцәеи ашколхәыҷқәеи рзы Урыстәыла алагерқәа еиҿкаахоит
© Sputnik / Томас ТхайцукФлаги Абхазии и России
© Sputnik / Томас Тхайцук
Москва имҩаԥысит Урыстәыла аҭҵаарадырреи иреиҳаӡоу аҵареи рминистр ихаҭыԥуаҩ Наталиа Бочаровеи Аԥсны адәныҟатәи аусқәа рминистр Даур Ақаҩбеи реиԥылара.
АҞӘА, нанҳәа 26 - Sputnik. Урыстәыла аҭҵаарадырреи иреиҳаӡоу аҵареи рминистр ажәадгала ҟалҵеит Аԥснытәи астудентцәеи ашколхәыҷқәеи рзы Урыстәыла аҵараиурҭақәа рбазала алагерқәа еиҿкаазарц. Абри атәы аанацҳауеит аусбарҭа асаит.
5 Нанҳәа, 13:08
Аиԥылара аҳәаақәа ирҭагӡаны иҟаҵан ажәалагала Урыстәылатәи аҵараиурҭақәа рбазала аԥхынтәии аӡынтәии алагерқәа еиҿкаахарц астудентцәеи аиҳабыратә классқәа рҵаҩцәеи рзы.
Бочарова Аԥснытәи лколлегацәа ирзеиҭалҳәеит иреиҳаӡоу аҵараиурҭа урыстәылатәи асистема алшарақәа ртәы.
Иара убасгьы ирылацәажәан ҩ-ганктәи аусеицура азҵаарақәа. Хаҭала, аԥсныуаа урыстәылатәи аҵараиурҭақәа рҿы рҵараҵара азҵаара, аицуснагӡатәқәа рымҩаԥгара атәылақәа рыҩба рыстудентцәа рзы, урҭ аҵара-методикатә литературала реиқәыршәара.
2021 шықәсазы имҩаԥысыр ҟалоит Урыстәыла аҵареи аҭҵаарадырреи рминистрра аделегациа Аԥсныҟа раара.